ΠΡΩΤΟΚΟΛΛΟ περί των εμπορικής φύσεως υγειονομικών και φυτοϋγειονομικών μέτρων, καθώς και μέτρων για την ορθή μεταχείριση των ζώων

Η ΕΥΡΩΠΑΪΚΗ ΚΟΙΝΟΤΗΤΑ (καλούμενη στο εξής «η Κοινότητα»),

αφενός, και

Η ΤΣΕΧΙΚΗ ΔΗΜΟΚΡΑΤΙΑ,

αφετέρου,

ΕΠΙΒΕΒΑΙΩΝΟΝΤΑΣ ότι ένας από τους στόχους της ευρωπαϊκής συμφωνίας της 4ης Οκτωβρίου 1993 για την εγκαθίδρυση σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Τσεχικής Δημοκρατίας, αφετέρου (καλούμενη στο εξής «η ευρωπαϊκή συμφωνία») είναι η σταδιακή εγκαθίδρυση, μεταξύ της Κοινότητας και της Τσεχικής Δημοκρατίας (καλούμενες στο εξής «τα μέρη»), ελευθέρου εμπορίου και ότι, στο πλαίσιο αυτό, ένα πρωτόκολλο περί υγειονομικών και φυτοϋγειονομικών μέτρων, καθώς και μέτρων για την ορθή μεταχείριση των ζώων, εφαρμόσιμων στο εμπόριο, μπορεί να συμβάλει στην επιτάχυνση της διαδικασίας με την περαιτέρω ανάπτυξη του εμπορίου μεταξύ των μερών,

ΕΧΟΝΤΑΣ ΕΠΙΓΝΩΣΗ ότι η σταδιακή εναρμόνιση των υγειονομικών και φυτοϋγειονομικών μέτρων, καθώς και των μέτρων για την ορθή μεταχείριση των ζώων, μπορεί να συμβάλει στον τελικό στόχο, ο οποίος είναι η ένταξη της Τσεχικής Δημοκρατίας στην Κοινότητα, και ότι, εν ανομονή της ολοκλήρωσης αυτής της διαδικασίας, κρίνεται σκόπιμη η σύναψη ενός πρωτοκόλλου μεταξύ των δύο μερών περί υγειονομικών και φυτοϋγειονομικών μέτρων, καθώς και μέτρων για την ορθή μεταχείριση των ζώων, προκειμένου να διευκολυνθεί το εμπόριο,

ΕΠΙΘΥΜΩΝΤΑΣ να διευκολύνουν την εμπορία και τη διακίνηση μεταξύ της Ευρωπαϊκής Κοινότητας και της Τσεχικής Δημοκρατίας ζώντων ζώων και ζωικών προϊόντων, διασφαλίζοντας ταυτόχρονα τη δημόσια υγεία και την υγεία των ζώων, καθώς και την ορθή μεταχείριση των ζώων, και ανταποκρινόμενοι στις προσδοκίες των καταναλωτών όσον αφορά την υγιεινή κατάσταση των τροφίμων, καθώς και των φυτών, φυτικών προϊόντων και λοιπών αντικειμένων, διασφαλίζοντας ταυτόχρονα και την υγεία των φυτών,

ΑΠΟΦΑΣΙΣΜΕΝΕΣ να λάβουν πλήρως υπόψη τους τον κίνδυνο εισαγωγής ή διάδοσης ασθενειών και επιβλαβών οργανισμών, καθώς και τα μέτρα για τον έλεγχο ή/και την εξάλειψη τέτοιων ασθενειών και επιβλαβών οργανισμών, και κυρίως για την αποφυγή της διατάραξης του εμπορίου,

ΑΠΟΔΕΧΟΜΕΝΕΣ ότι τα υγειονομικά και φυτοϋγειονομικά τους μέτρα έχουν ως στόχο να παρέχουν το ίδιο επίπεδο προστασίας της υγείας,

ΕΚΤΙΜΩΝΤΑΣ ότι, λαμβανομένης υπόψη της σημασίας της ορθής μεταχείρισης των ζώων κατά το εμπόριο, καθώς και της σχέσης της με κτηνιατρικά θέματα, κρίνεται σκόπιμη η συμπερίληψη αυτού του θέματος στο παρόν πρωτόκολλο,

ΘΕΩΡΩΝΤΑΣ ότι η αναγνώριση της ισοδυναμίας μπορεί να είναι σταδιακή και ότι μπορεί να δοθεί τεχνική και χρηματοδοτική βοήθεια, όπως προβλέπεται στην ευρωπαϊκή συμφωνία, κυρίως για θέματα που αφορούν το παρόν πρωτόκολλο, όταν κρίνεται αναγκαίο,

ΘΕΩΡΩΝΤΑΣ επίσης ότι η αναγνώριση της ισοδυναμίας θα πραγματοποιηθεί σύμφωνα με τις εσωτερικές διαδικασίες και τις νομοθετικές μεθόδους των μερών και ότι οι διαδικασίες αυτές ουδόλως επηρεάζονται από τα μέτρα και τους στόχους του παρόντος πρωτοκόλλου,

ΕΠΙΘΥΜΩΝΤΑΣ ακόμη να δώσουν συγκεκριμένη έκφραση στη συμφωνία του Παγκόσμιου Οργανισμού Εμπορίου σχετικά με την εφαρμογή των υγειονομικών και φυτοϋγειονομικών μέτρων, ιδίως σχετικά με την αναγνώριση της ισοδυναμίας των συγκεκριμένων υγειονομικών και φυτοϋγειονομικών μέτρων,

ΑΠΟΦΑΣΙΣΑΝ να συνάψουν το παρόν πρωτόκολλο και για το σκοπό αυτό όρισαν ως πληρεξούσιούς τους:

Η ΕΥΡΩΠΑΪΚΗ ΚΟΙΝΟΤΗΤΑ

Η ΤΣΕΧΙΚΗ ΔΗΜΟΚΡΑΤΙΑ

ΟΙ ΟΠΟΙΕΣ ΣΥΜΦΩΝΗΣΑΝ ΤΑ ΑΚΟΛΟΥΘΑ:

ΚΕΦΑΛΑΙΟ I ΓΕΝΙΚΕΣ ΔΙΑΤΑΞΕΙΣ

Άρθρο 1 Στόχος και πεδίο εφαρμογής

1. Στόχο του παρόντος πρωτοκόλλου αποτελεί η διευκόλυνση του μεταξύ της Κοινότητας και της Τσεχικής Δημοκρατίας εμπορίου ζώντων ζώων, ζωικών προϊόντων, φυτών, φυτικών προϊόντων και λοιπών αντικειμένων καταγωγής των δύο μερών μέχρι να ολοκληρωθεί η προσέγγιση της νομοθεσίας της σχετικής με το αντικείμενο του παρόντος πρωτοκόλλου, η οποία παρατίθεται στο παράρτημα III της ευρωπαϊκής συμφωνίας.

2. Για το σκοπό αυτό λαμβάνονται προσωρινά μέτρα, βασιζόμενα στις αρχές της περιφερειοποίησης της αναγνώρισης της ισοδυναμίας, καθώς και κάθε άλλου μέτρου που κρίνεται χρήσιμο.

3. Το πεδίο εφαρμογής του παρόντος πρωτοκόλλου περιορίζεται σε μέτρα σχετικά με την υγεία των ζώων και των φυτών, καθώς και τη δημόσια υγεία, και στα μέτρα για την ορθή μεταχείριση των ζώων κατά την εμπορία μεταξύ των μερών των εμπορευμάτων που ορίζονται στο άρθρο 2. Το πεδίο εφαρμογής του πρωτοκόλλου καλύπτει μόνο την επικράτεια των κρατών μελών, ως ορίζεται στο άρθρο 2 στοιχείο ιβ) και την επικράτεια της Τσεχικής Δημοκρατίας.

Άρθρο 2 Ορισμοί

Για τους σκοπούς του παρόντος πρωτοκόλλου ισχύουν οι παρακάτω ορισμοί:

α) ζώντα ζώα:

όλα τα ζώντα ζώα, όπως ορίζονται στο παράρτημα I.Α.1, εξαιρουμένων των ζώων συντροφίας που συνοδεύουν ταξιδιώτες για μη εμπορικούς σκοπούς, άλλα πλην των ιπποειδών 7

β) ζωικά προϊόντα:

προϊόντα ζωικής προέλευσης, όπως ορίζονται στο παράρτημα I.Α.2 7

γ) φυτά:

ζώντα φυτά και ζώντα μέρη φυτών, συμπεριλαμβανομένων και των σπόρων, όπως ορίζονται στο παράρτημα I.Β.1 7

δ) φυτικά προϊόντα:

προϊόντα φυτικής προέλευσης, τα οποία δεν έχουν υποστεί επεξεργασία ή έχουν υποβληθεί σε απλή προπαρασκευή, εφόσον δεν πρόκειται για φυτά όπως ορίζονται στο παράρτημα I.Β.1 7

ε) λοιπά αντικείμενα:

καλλιεργητικό υπόστρωμα, συσκευασίες εκτός από αυτές των φυτικών προϊόντων και λοιπά υλικά, όπως ορίζονται στο παράρτημα I.Β.2 7

στ) επιβλαβείς οργανισμοί:

επιβλαβείς οργανισμοί των φυτών ή των φυτικών προϊόντων που ανήκουν στο ζωικό ή στο φυτικό βασίλειο ή είναι βακτήρια, ιοί, μυκοπλάσματα ή άλλοι παθογόνοι οργανισμοί 7

ζ) εμπόριο μεταξύ των μερών:

εξαγωγή, εισαγωγή και ακόμη διαμετακόμιση, εφόσον διενεργούνται οι συνοριακοί κτηνιατρικοί και φυτοϋγειονομικοί τελωνειακοί έλεγχοι και επιθεωρήσεις, και επιπλέον κάθε διασυνοριακή διακίνηση των εμπορευμάτων που αναφέρονται ανωτέρω στα στοιχεία α) έως ε) 7

η) υγειονομικά και φυτοϋγειονομικά μέτρα:

μέτρα, όπως ορίζονται στο παράρτημα Α παράγραφος 1 της συμφωνίας του Παγκόσμιου Οργανισμού Εμπορίου (ΠΟΕ) για την εφαρμογή υγειονομικών και φυτοϋγειονομικών μέτρων (ΥΦΠ) 7

θ) αρμόδιες αρχές:

όπως προβλέπεται στο παράρτημα II 7

ι) εισαγωγικές και διαμετακομιστικές διαδικασίες:

όπως προβλέπεται στο παράρτημα VII 7

ια) ορθή μεταχείριση των ζώων κατά την εμπορία:

όπως προβλέπεται στο παράρτημα VIII 7

ιβ) επικράτεια των κρατών μελών:

όπως καθορίζεται στο παράρτημα I της οδηγίας 90/675/ΕΟΚ του Συμβουλίου (υγειονομική) και το άρθρο 1 της οδηγίας 77/93/ΕΟΚ του Συμβουλίου (φυτοϋγειονομική), περιλαμβανομένων και των Καναρίων Νήσων.

ΚΕΦΑΛΑΙΟ II ΕΜΠΟΡΙΟ

Άρθρο 3 Ασθένειες ή επιβλαβείς οργανισμοί

1. α) Επιτρέπεται η εμπορία, μεταξύ Τσεχικής Δημοκρατίας και κρατών μελών ζώντων ζώων και προϊόντων ζωικής προέλευσης υπό την προϋπόθεση ότι δεν θα εμφανισθεί καμία από τις ασθένειες που απαριθμούνται στο παράρτημα III.Α, και υπό τους όρους του άρθρου 7.

Οι περιορισμοί που αναφέρονται ανωτέρω αφορούν αποκλειστικά ζώα ευπρόσβλητα από μία δεδομένη ασθένεια ή προϊόντα που συνιστούν κινδύνους προερχόμενους από τέτοιου είδους ζώα (1).

Εντούτοις, όταν εμφανισθεί μία ασθένεια που αναφέρεται στο παράρτημα III.Α στην Τσεχική Δημοκρατία ή σε κράτη μέλη, ισχύουν οι διατάξεις του άρθρου 4 και των παραρτημάτων V ή VI.

β) Όταν ένα από τα μέρη θεωρεί ότι διαθέτει ένα ειδικό καθεστώς στό σύνολο ή τμήμα της επικράτειάς του όσον αφορά συγκεκριμένη ασθένεια, μπορεί να ζητήσει την αναγνώριση αυτού του καθεστώτος. Μπορεί ακόμη να ζητήσει συμπληρωματικές ή ειδικές εγγυήσεις όσον αφορά τις εισαγωγές ζώντων ζώων και ζωικών προϊόντων σύμφωνα με το συμφωνηθέν καθεστώς. Οι εγγυήσεις αυτές για συγκεκριμένες ασθένειες καθορίζονται στο παράρτημα V.Α ή VI.Α.

2. α) Για τους σκοπούς της εμπορίας μεταξύ των μερών φυτών, φυτικών προϊόντων και λοιπών αντικειμένων, τα μέρη βεβαιώνουν ότι τα εμπορεύματα αυτά θεωρούνται απαλλαγμένα από επιβλαβείς οργανισμούς, όπως ορίζεται στο παράρτημα III.Β και υπόκεινται στους όρους του άρθρου 7.

β) Αν ένα από τα μέρη θεωρεί ότι διαθέτει ένα ειδικό καθεστώς όσον αφορά συγκεκριμένους επιβλαβείς οργανισμούς, μπορεί να ζητήσει την αναγνώρισή του. Μπορεί ακόμη να ζητήσει συμπληρωματικές ή ειδικές εγγυήσεις όσον αφορά τις εισαγωγές φυτών, φυτικών προϊόντων και λοιπών αντικειμένων σύμφωνα με το εγκριθέν καθεστώς. Το ειδικό αυτό καθεστώς και οι εγγυήσεις για συγκεκριμένους επιβλαβείς οργανισμούς διευκρινίζονται στο παράρτημα V.Β ή VI.Β.

Άρθρο 4 Περιφερειοποίηση

1. Με την επιφύλαξη του άρθρου 3, επιτρέπονται οι εξαγωγές ζώντων ζώων και προϊόντων ζωικής προέλευσης από «απαλλαγμένη περιοχή». Τέτοιου είδους απαλλαγμένες περιοχές μπορεί να αναγνωρίζονται για τις ασθένειες που απαριθμούνται στο παράρτημα III.Α, λαμβανομένων υπόψη των συστάσεων που γίνονται από τους φορείς που αναφέρονται στο άρθρο 16, σύμφωνα με τα κριτήρια που απαριθμούνται στο παράρτημα IV και θεσπίζονται βάσει των αντιστοίχων νομοθετικών διαδικασιών των μερών. Βάσει της ίδιας διαδικασίας, μπορούν να αναγνωρισθούν και περιοχές με χαμηλή νοσηρότητα, όπως καθορίζεται από το Διεθνές Γραφείο Επιζωοτιών ή από άλλες διεθνείς προδιαγραφές.

2. Η εμπορία φυτών, φυτικών προϊόντων και λοιπών αντικειμένων θα πρέπει να λαμβάνει επίσης υπόψη της τις απαλλαγμένες από επιβλαβείς οργανισμούς περιοχές ή τις προστατευμένες ζώνες. Τέτοιου είδους περιοχές και ζώνες μπορεί να αναγνωρίζονται, λαμβανομένων υπόψη των συστάσεων που γίνονται από τους φορείς που αναφέρονται στο άρθρο 16, σύμφωνα με τα κριτήρια που απαριθμούνται στο παράρτημα IV και θεσπίζονται βάσει των αντίστοιχων νομοθετικών διαδικασιών των μερών.

Άρθρο 5 Ισοδυναμία

1. Τα μέρη αναγνωρίζουν ως ισοδύναμα τα μέτρα εκείνα, ταυτόσημα ή όχι, που παρέχουν το ίδιο επίπεδο υγειονομικής προστασίας και ορθής μεταχείρισης των ζώων, κατά την εμπορία. Η ισοδυναμία αφορά τη νομοθεσία, τα υγειονομικά ή φυτοϋγειονομικά μέτρα για τομείς ή υποτομείς, τα συστήματα επιθεώρησης, επιτήρησης, ελέγχου, δοκιμών και πιστοποίησης, μέρη των συστημάτων αυτών ή σε σχέση με συγκεκριμένη νομοθεσία, επιθεώρηση ή/και υγειονομικές απαιτήσεις.

2. Η αναγνώριση της ισοδυναμίας προϋποθέτει αξιολόγηση και αποδοχή:

- της τεκμηριωμένης δομής των σχετικών αρμόδιων αρχών, της ιεραρχίας τους, των αρμοδιοτήτων τους, του τρόπου λειτουργίας τους και των πόρων που διαθέτουν,

- της νομοθεσίας και των εξουσιών, των προδιαγραφών, της πιστοποίησης και των διαδικασιών, καθώς και των προγραμμάτων που υφίστανται για να καταστεί δυνατός ο έλεγχος και να διασφαλιστεί ότι πληρούνται οι εγχώριες απαιτήσεις και οι απαιτήσεις των χωρών εισαγωγής,

- της απόδοσης της σχετικής αρμόδιας αρχής όσον αφορά το πρόγραμμα ελέγχου και τις εγγυήσεις.

Κατά την αξιολόγηση αυτή λαμβάνεται υπόψη η κτηθείσα πείρα.

Άρθρο 6 Εφαρμογή της ισοδυναμίας

1. Αναγνωρίζεται η ισοδυναμία των αντίστοιχων υγειονομικών και φυτοϋγειονομικών μέτρων ή των μέτρων για την ορθή μεταχείριση των ζώων για τους τομείς ή υποτομείς που αναφέρονται στο παράρτημα V. Τα μέρη αναλαμβάνουν τις αναγκαίες νομοθετικές/διοικητικές ενέργειες αρμοδιότητάς τους, για την εφαρμογή αυτής της ισοδυναμίας τρεις μήνες μετά την έναρξη ισχύος του παρόντος πρωτοκόλλου.

2. Για τους τομείς ή υποτομείς που αναφέρονται στο παράρτημα VI.Α1 ή Β1, οι διαφορές όσον αφορά τα υγειονομικά και φυτοϋγειονομικά μέτρα ή τα μέτρα για την ορθή μεταχείριση των ζώων αποκλείουν την άμεση αναγνώριση της ισοδυναμίας. Οι ενέργειες που ορίζονται στο προκείμενο παράρτημα αναλαμβάνονται για να καταστεί δυνατή η αξιολόγηση της αναγνώρισης της ισοδυναμίας, εντός προθεσμιών που θα καθορισθούν σύμφωνα με τη διαδικασία που αναφέρεται στο άρθρο 16. Τα μέρη αναλαμβάνουν τις αναγκαίες νομοθετικές/διοικητικές ενέργειες, στο πλαίσιο των αρμοδιοτήτων τους, για την εφαρμογή αυτής της ισοδυναμίας εντός τριών μηνών από την αναγνώριση.

3. Θα πραγματοποιηθούν περαιτέρω διαβουλεύσεις για τον προσδιορισμό των ενεργειών που απαιτούνται για να καταστεί δυνατή η απόδειξη και η αναγνώριση της ισοδυναμίας των υγειονομικών και φυτοϋγειονομικών μέτρων ή των μέτρων για την ορθή μεταχείριση των ζώων, για τους τομείς ή υποτομείς που αναφέρονται στο παράρτημα VI.Α2 ή Β2.

Άρθρο 7 Όροι εμπορίου

1. Για τους τομείς ή υποτομείς που αναφέρονται στο άρθρο 6 παράγραφος 1, το εμπόριο διεξάγεται υπό τους όρους του παραρτήματος V.

2. Για τους τομείς ή υποτομείς που αναφέρονται στο άρθρο 6 παράγραφος 2, και έως ότου αναγνωρισθεί ή ισοδυναμία, το εμπόριο διεξάγεται σύμφωνα με την ισχύουσα σχετική νομοθεσία, συνθήκες ή κανόνες που αναφέρονται στο παράρτημα VI.

3. Για τους τομείς ή υποτομείς που αναφέρονται στο άρθρο 6 παράγραφος 3, και έως ότου αναγνωρισθεί η ισοδυναμία, καθώς και για τους τομείς που δεν καλύπτονται από το παρόν πρωτόκολλο, το εμπόριο διεξάγεται σύμφωνα με τους όρους που απαιτούνται από τις ενδιαφερόμενες χώρες.

4. Με την επιφύλαξη του άρθρου 7 παράγραφοι 2 και 3, για τους σκοπούς του εμπορίου μεταξύ των δύο μερών, απαιτούνται υγειονομικά πιστοποιητικά μόνο για τα φυτά, τα φυτικά προϊόντα και λοιπά αντικείμενα που αναφέρονται στο παράρτημα I.Β.

5. Οι αρχές και οι κατευθύνσεις των κτηνιατρικών πιστοποιήσεων τίθενται από τα μέρη. Οι αρχές αυτές, μετά την έγκρισή τους σύμφωνα με τις εσωτερικές διαδικασίες των δύο μερών, περιλαμβάνονται στο παράρτημα V.Α.

Άρθρο 8 Έλεγχοι εισαγωγών

1. Στους συνοριακούς σταθμούς ελέγχου διεξάγονται κτηνιατρικοί έλεγχοι στα εισαγόμενα και διαμετακομιζόμενα ζώντα ζώα σε ποσοστό 100 % των αποστολών. Οι λεπτομέρειες των ελέγχων ορίζονται στο παράρτημα VII μέρος Α σημείο 1 στοιχείο i).

2. Οι κτηνιατρικοί έλεγχοι στους συνοριακούς σταθμούς ελέγχου στα εισαγόμενα και διαμετακομιζόμενα ζωικά προϊόντα, που αναφέρονται στο παράρτημα I.Α.2, ορίζονται στο παράρτημα VII μέρος Α σημείο 1 στοιχείο ii) και μέρος Α σημείο 2. Τα μέρη λαμβάνουν τα απαιτούμενα μέτρα στο πλαίσιο των αρμοδιοτήτων τους, για να τηρείται κυρίως η συχνότητα αυτών των φυσικών ελέγχων, τρεις μήνες μετά την έναρξη ισχύος του παρόντος πρωτοκόλλου.

3. Οι φυτοϋγειονομικοί έλεγχοι κατά τις εισαγωγές φυτών, φυτικών προϊόντων και λοιπών αντικειμένων που καλύπτονται από το παρόν πρωτόκολλο διεξάγονται σύμφωνα με το παράρτημα VII μέρος Β σημείο 1. Τα μέρη λαμβάνουν τα απαιτούμενα μέτρα, στο πλαίσιο των αρμοδιοτήτων τους, για να τηρείται η συχνότητα αυτών των φυσικών ελέγχων, τρεις μήνες μετά την έναρξη ισχύος του παρόντος πρωτοκόλλου.

4. Τα μέρη μπορούν να τροποποιούν τη συχνότητα των ελέγχων, στο πλαίσιο των αρμοδιοτήτων τους, εφόσον κρίνεται σκόπιμο βάσει της πραγματοποιηθείσας προόδου σύμφωνα με το παράρτημα VI, ή ως αποτέλεσμα άλλων μέτρων ή διαβουλεύσεων που προβλέπονται στο παρόν πρωτόκολλο.

5. Τα μέρη μπορούν να θέσουν ειδικούς όρους για ελέγχους εισαγωγής στο τοπικό εμπόριο των παραμεθόριων περιοχών μεταξύ των δύο μερών, σύμφωνα με τις αρχές του παρόντος πρωτοκόλλου.

Άρθρο 9 Τέλη επιθεώρησης

1. Σε περίπτωση επιβολής τελών επιθεώρησης για κτηνιατρικούς και φυτοϋγειονομικούς ελέγχους κατά τις εισαγωγές ή τις διαμετακομίσεις ζώντων ζώων, προϊόντων ζωικής προέλευσης, φυτών, φυτικών προϊόντων και λοιπών αντικειμένων ή ομάδων, τα τέλη επιβάλλονται σε ενιαία βάση όταν πρόκειται για εμπορεύματα της ίδιας φύσης, κατά τα διαλαμβανόμενα στο παράρτημα VII μέρος Α σημείο 3.

2. Τα τέλη αυτά, πρέπει να είναι ισοδύναμα με τα επιβαλλόμενα για παρόμοια εγχώρια προϊόντα και δεν υπερβαίνουν το πραγματικό κόστος της υπηρεσίας.

ΚΕΦΑΛΑΙΟ III ΔΙΑΔΙΚΑΣΙΕΣ ΕΠΙΘΕΩΡΗΣΗΣ ΚΑΙ ΕΞΑΚΡΙΒΩΣΗΣ

Άρθρο 10

1. Κάθε μέρος έχει το δικαίωμα να εφαρμόζει διαδικασίες εξακρίβωσης και επιθεώρησης οι οποίες περιλαμβάνουν:

α) επισκόπηση των προγραμμάτων συμμόρφωσης και λογιστικού ελέγχου, των αρμόδιων αρχών 7

β) εξακριβώσεις όσον αφορά τη χώρα ή το κράτος μέλος που πραγματοποιεί την εξαγωγή (επιτόπου έλεγχος) 7

γ) περιοδική αξιολόγηση της αποτελεσματικότητας του συνολικού προγράμματος ελέγχου όσον αφορά την τήρηση των συμφωνηθεισών απαιτήσεων 7

δ) έρευνες για απάτες στον κτηνιατρικό και φυτοϋγειονομικό τομέα 7

ε) ελέγχους των εισαγομένων εμπορευμάτων.

2. Για την Κοινότητα:

- η Επιτροπή των Ευρωπαϊκών Κοινοτήτων (Επιτροπή) επικουρούμενη, εάν κρίνεται σκόπιμο, από εμπειρογνωμόνες των κρατών μελών αναλαμβάνει τις διαδικασίες εξακρίβωσης που προβλέπονται στην παράγραφο 1 στοιχεία α), β), γ) και δ),

- τα κράτη μέλη επικουρούμενα, εάν κρίνεται σκόπιμο, από την Επιτροπή αναλαμβάνουν τις επιθεώρησεις που προβλέπονται στην παράγραφο 1 στοιχεία δ) και ε).

3. Για την Τσεχική Δημοκρατία, οι αρχές της αναλαμβάνουν τις διαδικασίες εξακρίβωσης και επιθεώρησης που προβλέπονται στην παράγραφο 1.

4. Οι διευθετήσεις για την εφαρμογή των διατάξεων εξακρίβωσης και επιθεώρησης θα συζητηζούν από τους φορείς που αναφέρονται στο άρθρο 16 και θα δοθεί κάθε αναγκαία βοήθεια και πρόσβαση σε εγκαταστάσεις και έγγραφα από τις εν λόγω αρμόδιες αρχές, προκειμένου οι έλεγχοι και οι επαληθεύσεις να διεξάγονται αποτελεσματικά και ικανοποιητικά. Είναι δυνατόν να συμφωνηθούν και κοινοί συνοριακοί υγειονομικοί έλεγχοι.

ΚΕΦΑΛΑΙΟ IV ΔΙΑΤΑΞΕΙΣ ΓΝΩΣΤΟΠΟΙΗΣΗΣ ΚΑΙ ΔΙΑΣΦΑΛΙΣΗΣ

Άρθρο 11

1. Τα μέρη γνωστοποιούν αμοιβαίως:

α) σημαντικές αλλαγές στο υγειονομικό καθεστώς, όπως η παρουσία και η πορεία ασθενειών που αναφέρονται στον κατάλογο Α του Διεθνούς Γραφείου Επιζωοτιών εντός 24 ωρών,

κρούσματα στην επικράτειά τους, άλλα απ' αυτά που ήδη αναφέρονται στην πρώτη περίπτωση, οποιωνδήποτε ζωονόσεων, ασθενειών ή άλλων αιτιών που πιθανώς να αποτελέσουν σοβαρό κίνδυνο για την υγεία των ζώων ή των ανθρώπων,

κάθε συμπληρωματικό μέτρο, πέραν των βασικών απαιτήσεων των αντίστοιχων υγειονομικών μέτρων που ελήφθησαν για τον έλεγχο ή/και την εξάλειψη ασθενειών, καθώς και κάθε αλλαγή στην πολιτική εμβολιασμών 7

β) σημαντικές αλλαγές στο φυτοϋγειονομικό καθεστώς, όπως η εμφάνιση ή η ανάπτυξη επιβλαβών οργανισμών που αναφέρονται στο παράρτημα III.Β, χωρίς καθυστέρηση,

ευρήματα φυτοϋγειονομικού ενδιαφέροντος όσον αφορά νέους επιβλαβείς οργανισμούς, οι οποίοι θεωρούνται οργανισμοί καραντίνας σύμφωνα με τον ορισμό στο άρθρο II παράγραφος 2 της διεθνούς σύμβασης για την προστασία των φυτών και οι οποίοι δεν καλύπτονται από το παρόν πρωτόκολλο, χωρίς καθυστέρηση,

κάθε αλλαγή στα ισχύοντα υγειονομικά μέτρα, πέραν των βασικών απαιτήσεων των αντίστοιχων φυτοϋγειονομικών μέτρων που ελήφθησαν για τον έλεγχο ή/και την εξάλειψη επιβλαβών οργανισμών 7

γ) πληροφορίες σε υποθέσεις απάτης, υπό τον όρο ότι δεν αφορούν υποθέσεις που εκκρεμούν ενώπιον της δικαιοσύνης 7 στην περίπτωση αυτή δίδονται πληροφορίες γενικής φύσης 7

δ) τυχόν αλλαγές στους συμφωνηθέντες καταλόγους των εγκαταστάσεων, των εγκεκριμένων από τις αρμόδιες αρχές για εξαγωγές.

2. Οι γνωστοποιήσεις που αναφέρονται στην παράγραφο 1 πρέπει να πραγματοποιηθούν γραπτώς στα καθορισμένα σημεία επαφών, σύμφωνα με το άρθρο 15 παράγραφος 3. Εντούτοις, προκειμένου να βελτιστοποιηθεί η γνωστοποίηση σοβαρών ασθενειών ή επιβλαβών οργανισμών, τα κοινοτικά συστήματα πληροφορικής, και κυρίως τα «ADNS» και «EUROPHYT», θα επεκταθούν για να συμπεριλάβουν και την Τσεχική Δημοκρατία το συντομότερο δυνατόν και, οσάκις εφαρμόζεται η διαδικασία αυτή, δεν θα υπάρχει ανάγκη σχετικής γραπτής ανακοίνωσης.

3. Κάθε σοβαρή και άμεση ανησυχία ενός από τα μέρη, όσον αφορά τη δημόσια υγεία, την υγεία των ζώων, το εμπόριο ή την υγεία των φυτών, ανακοινώνεται προφορικά από το ενδιαφερομένο μέρος στα καθορισμένα σημεία επαφών και ακολουθεί γραπτή επιβεβαίωση εντός 24 ωρών. Σε ανάλογες περιπτώσεις κάθε μέρος πρέπει να λαμβάνει αμέσως όλα τα επιβεβλημένα μέτρα ελέγχου και προστασίας, σύμφωνα με τη νομοθεσία του ή κάθε άλλο μέτρο που κρίνεται απαραίτητο.

4. Σε περίπτωση που ένα από τα μέρη έχει σοβαρές ανησυχίες όσον αφορά τον κίνδυνο για την υγεία των ζώων, τη δημόσια υγεία ή την υγεία των φυτών, πραγματοποιούνται διαβουλεύσεις για την κατάσταση, μετά από αίτηση του ενδιαφερόμενου μέρους, το συντομότερο δυνατόν, και οπωσδήποτε εντός 14 ημερών. Κάθε μέρος, σε παρόμοιες περιπτώσεις, πρέπει να προσπαθεί να παρέχει όλες τις απαιτούμενες πληροφορίες, προκειμένου να αποφευχθεί η διακοπή του εμπορίου και να επιτευχθεί μια κοινώς αποδεκτή λύση.

Άρθρο 12 Διατάξεις διασφάλισης

Με την επιφύλαξη του άρθρου 11, και κυρίως της παραγράφου 4, κάθε μέρος μπορεί, για σοβαρούς λόγους που αφορούν τη δημόσια υγεία, την υγεία των ζώων ή την υγεία των φυτών, να λαμβάνει προσωρινά προστατευτικά μέτρα, σύμφωνα με τις διαδικασίες για την εισαγωγή στην επικράτειά του ζώντων ζώων, ζωικών προϊόντων, φυτών, φυτικών προϊόντων ή λοιπών αντικειμένων που σχετίζονται άμεσα με τον κίνδυνο. Τα μέτρα κοινοποιούνται χωρίς κθυστέρηση στο άλλο μέρος και, κατόπιν αιτήσεως, πραγματοποιούνται διαβουλεύσεις σχετικά με την κατάσταση εντός 14 ημερών από την κοινοποίηση. Τα μέρη, στα πλαίσια των αρμοδιοτήτων τους, λαμβάνουν τα απαιτούμενα μέτρα, λαμβάνοντας σοβαρά υπόψη τα αποτελέσματα των διαβουλεύσεων.

ΚΕΦΑΛΑΙΟ V

Άρθρο 13 Χρηματοδοτική και τεχνική βοήθεια

Για θέματα που αφορούν το πρωτόκολλο μπορεί να δοθεί τεχνική και χρηματοδοτική βοήθεια, όπως αναφέρεται στην ευρωπαϊκή συμφωνία, εάν κρίνεται απαραίτητο.

ΚΕΦΑΛΑΙΟ VI ΤΕΛΙΚΕΣ ΚΑΙ ΘΕΣΜΙΚΕΣ ΔΙΑΤΑΞΕΙΣ

Άρθρο 14

1. Οι αρχές του παρόντος πρωτοκόλλου εφαρμόζονται για να αντιμετωπισθούν εκκρεμή θέματα σχετικά με υγειονομικά ή φυτοϋγειονομικά μέτρα, που επηρεάζουν την εμπορία, μεταξύ των μερών, ζώντων ζώων, ζωικών προϊόντων, φυτών, φυτικών προϊόντων και λοιπών αντικειμένων, συμπεριλαμβανομένων, μεταξύ άλλων, των θεμάτων που αναφέρονται στο παράρτημα VI.

2. Τα μέρη μεριμνούν για την υποβολή επιστημονικών εγγράφων ή στοιχείων στα σχετικά επιστημονικά όργανα για την τεκμηρίωση των απόψεων/αιτημάτων τους. Τα αποδεικτικά αυτά στοιχεία αξιολογούνται από πλευράς επικινδυνότητας από τα σχετικά επιστημονικά όργανα εν ευθέτω χρόνω, και τα αποτελέσματα της εξέτασης αυτής τίθενται στη διάθεση των μερών.

Άρθρο 15

1. Τα μέρη πρέπει να ανταλλάσσουν πληροφορίες σε ενιαία και συστηματική βάση, για να παρέχονται εγγυήσεις, να δημιουργείται κλίμα αμοιβαίας εμπιστοσύνης και να αποδεικνύεται η αποτελεσματικότητα των προγραμμάτων ελέγχου.

2. Οι ανταλλαγές πληροφοριών όσον αφορά τις αλλαγές στα αντίστοιχα υγειονομικά και φυτοϋγειονομικά μέτρα της, καθώς και άλλων σχετικών πληροφοριών, περιλαμβάνουν:

- τη δυνατότητα εκ των προτέρων εξέτασης προτάσεων για αλλαγές στις κανονιστικές απαιτήσεις, οι οποίες μπορεί να επηρεάσουν το παρόν πρωτόκολλο. Σε περίπτωση που ένα μέρος το κρίνει αναγκαίο, οι προτάσεις είναι δυνατόν να εξετασθούν σύμφωνα με το άρθρο 16,

- ενημέρωση για τις τρέχουσες εξελίξεις που επηρεάζουν την εμπορία ζώντων ζώων, ζωικών προϊόντων, φυτών, φυτικών προϊόντων και λοιπών αντικειμένων,

- πληροφορίες σχετικά με τα αποτελέσματα των συνοριακών ελέγχων της διακίνησης των ζώντων ζώων, ζωικών προϊόντων, φυτών, φυτικών προϊόντων και λοιπών αντικειμένων.

3. Τα μέρη ανακοινώνουν αμοιβαίως τα σημεία επαφής γι' αυτήν την ανταλλαγή πληροφοριών ή οποιεσδήποτε αλλαγές τους.

Άρθρο 16

Τα μέρη συμφωνούν ότι οι αντιπρόσωποί τους θα συνέρχονται στο πλαίσιο των οργάνων που δημιουργούνται από την ευρωπαϊκή συμφωνία για να συζητούν την υλοποίηση του παρόντος πρωτοκόλλου, και ειδικότερα:

- για να εξετάζουν την ορθή λειτουργία του πρωτοκόλλου,

- για να επιλύουν τυχόν διαφορές,

- για να ζητήσουν ενημέρωση των παραρτημάτων του παρόντος πρωτοκόλλου. Τα παραρτήματα τροποποιούνται από το συμβούλιο σύνδεσης μετά τη λήψη των σχετικών μέτρων από τα μέρη, σύμφωνα με τις εσωτερικές τους διαδικασίες,

- για να αποφασίζουν, όπως το απαιτούν οι περιστάσεις, τη σύσταση ad hoc ομάδων εργασίας ή επιστημονικών ομάδων. Η συμμετοχή σε τέτοιου είδους ομάδες δεν περιορίζεται κατ' ανάγκη σε αντιπροσώπους των μερών.

Οι συνεδριάσεις φορέων ιδρυθέντων από την ευρωπαϊκή συμφωνία που έχουν αναλάβει να εξετάζουν τα σημεία που περιλαμβάνει η προηγουμένη παράγραφος, προετοιμάζονται από την υποεπιτροπή γεωργίας, που θα συνεδριάζει ειδικώς για να εξετάσει φυτοϋγειονομικά θέματα.

Άρθρο 17

Το παραρτήματα που επισυνάπτονται στο παρόν πρωτόκολλο αποτελούν αναπόσπαστο μέρος του.

Άρθρο 18

Το παρόν πρωτόκολλο συνάπτεται για απεριόριστο χρονικό διάστημα. Εντούτοις, κάθε μέρος μπορεί να το καταγγείλει, υπό τον όρο ότι θα ειδοποιήσει σχετικά τουλάχιστον έξι μήνες πριν. Στην τελευταία περίπτωση το πρωτόκολλο παύει να ισχύει στο τέλος του εξαμήνου.

Άρθρο 19

Το παρόν πρωτόκολλο καταρτίστηκε εις διπλούν στη δανική, ολλανδική, αγγλική, φινλανδική, γαλλική, γερμανική, ελληνική, ιταλική, πορτογαλική, ισπανική, σουηδική και τσεχική γλώσσα και κάθε ένα από τα κείμενα αυτά είναι εξίσου αυθεντικό.

Άρθρο 20

Το παρόν πρωτόκολλο αρχίζει να ισχύει την 30ή ημέρα μετά την ημερομηνία κατά την οποία τα μέρη γνωστοποιούν αμοιβαίως την ολοκλήρωση των διαδικασιών που απαιτούνται για το σκοπό αυτό.

(1) Για τα ψάρια θα τεθούν λεπτομερέστεροι κανόνες αργότερα.

ΠΑΡΑΡΤΗΜΑ I

ΚΑΛΥΠΤΟΜΕΝΑ ΕΜΠΟΡΕΥΜΑΤΑ

Παράρτημα I.Α

ΥΓΕΙΟΝΟΜΙΚΟ ΜΕΡΟΣ

1. ΒΑΣΙΚΕΣ ΚΑΤΗΓΟΡΙΕΣ ΖΩΝΤΩΝ ΖΩΩΝ

I. Ιπποειδή (1)

II. Βοοειδή

III. Αιγοπρόβατα

IV. Χοιροειδή

V. Πουλερικά (2)

VI. Ψάρια ζωντανά

VII. Καρκινοειδή

VIII. Μαλάκια

IX. Αυγά και γαμέτες ζωντανών ψαριών

X. Αυγά για επώαση

XI. Σπέρμα, ωάρια, έμβρυα

XII. Λοιπά θηλαστικά

XIII. Λοιπά πτηνά

XIV. Ερπετά

XV. Αμφίβια

XVI. Λοιπά σπονδυλωτά

XVII. Ασπόνδυλα

Λεπτομερή στοιχεία των κωδικών ΑΝΙΜΟ (και αναφορές στους κωδικούς ΣΟ) περιλαμβάνονται στην απόφαση 93/70/ΕΟΚ της Επιτροπής και στην τροποποίησή της από την απόφαση 94/295/ΕΚ.

2. ΠΡΟΙΟΝΤΑ ΖΩΙΚΗΣ ΠΡΟΕΛΕΥΣΗΣ

Τομείς πρωτογενών προϊόντων

I. Νωπό κρέας κατοικίδιων ζώων και θηραμάτων, συμπεριλαμβανομένων σπλάχνων και αίματος για ανθρώπινη κατανάλωση.

II. Προϊόντα κρέατος και λοιπά προϊόντα ζωικής προέλευσης για ανθρώπινη κατανάλωση.

III. Γάλα σε υγρή μορφή.

VI. Γαλακτοκομικά προϊόντα.

V. Αλιευτικά προϊόντα για ανθρώπινη κατανάλωση.

VI. Αυγά για κατανάλωση - Προϊόντα αυγών - Μελισσοκομικά προϊόντα.

VII. Σαλιγκάρια και βατραχοπόδαρα.

VIII. Δέρματα οπληφόρων ζώων, μαλλί, τρίχες, γουρουνότριχες, πτερά, πούπουλα, ή μέρη πτερών, κυνηγετικά τρόπαια.

IX. Οστά, κέρατα, οπλές και παραπροϊόντα τους (ζελατίνες) άλλα από άλευρα.

X. Αίμα, προϊόντα αίματος, αμνιακό υγρό για χρησιμοποίηση στη φαρμακοβιομηχανία ή τεχνική χρήση, άλλη από τη χρήση ως προσθετικά ζωοτροφών - Παθογόνοι οργανισμοί.

XI. Λοιπά ζωικά απόβλητα: μη επεξεργασμένα υλικά υψηλού κινδύνου, ακατέργαστα υλικά χαμηλού κινδύνου για τη φαρμακοβιομηχανία, τεχνικές χρήσεις ή τη χρησιμοποίηση ως προσθετικών ζωοτροφών.

XII. Τροφές ζώων συντροφιάς - Επεξεργασμένη ζωική πρωτεΐνη για χρησιμοποίηση ως προσθετικό ζωοτροφών (άλευρα και υπολείμματα ζωικού λίπους).

XIII. Κοπριά σε υγρή μορφή για χρησιμοποίηση ως λίπασμα.

XIV. Μικρές αποστολές προϊόντων για ιδιώτες - Προϊόντα στην κατοχή ταξιδιωτών - Εμπορικά δείγματα.

XV. Νωπό κρέας για εκθεσιακούς σκοπούς, ειδική μελέτη ή ανάλυση.

XVI. Νωπό κρέας και προϊόντα κρέατος για τον εφοδιασμό αποκλειστικά διεθνών οργανισμών.

Λεπτομερή στοιχεία των κωδικών ΑΝΙΜΟ (και αναφορές στους κωδικούς ΣΟ) περιλαμβάνονται στην απόφαση 93/70/ΕΟΚ της Επιτροπής και στην τροποποίησή της από την απόφαση 94/295/ΕΚ.

Παράρτημα I.Β

ΚΑΛΥΠΤΟΜΕΝΑ ΕΜΠΟΡΕΥΜΑΤΑ

1. ΦΥΤΑ ΚΑΙ ΦΥΤΙΚΑ ΠΡΟΪΟΝΤΑ

α) Φυτά και φυτικά προϊόντα, τα οποία είναι ενδεχόμενοι φορείς επιβλαβών οργανισμών που αφορούν και τα δύο μέρη

1. Φυτά, προοριζόμενα για φύτευση, εξαιρουμένων των σπόρων προς σπορά ή των φυτών ενυδρείου, αλλά συμπεριλαμβανομένων των σπόρων προς σπορά των Capsicum spp., Capsicum L., Helianthus annuus L., Lycopersicon lycopersicum (L.) Karsten ex Farw., Medicago sativa L., Prunus L., Rubus L., Oryza spp., Zea mais L., Allium cepa L., Allium porrum L., Allium schoenoprasum L., και Phaseolus L.

2. Μέρη φυτών, εκτός των καρπών και των σπόρων προς σπορά των:

- Castanea Mill., Dendranthema (DC) Des. Moul., Dianthus L., Pelargonium l'Herit ex Aid. Phoenix spp., Populus L., Quercus L.,

- κωνοφόρων (Coniferales).

3. Καρποί Citrus L., Fortunella Swingle, Poncirus Raf. και των υβριδίων τους

4. Κόνδυλοι του Solanum tuberosum L.

5. Μεμονωμένος φλοιός:

- κωνοφόρων (Coniferales)

- Acer saccharum Marsh., Castanea Mill., Populus L., και Quercus L. εκτός του Quercus suber L.

6. Ξυλεία μόνον εφόσον διατηρεί το σύνολο ή μέρος της φυσικής στρογγυλής της επιφάνειας, με ή χωρίς φλοιό, ή βρίσκεται υπό μορφή πλακιδίων, μικρών τεμαχίων, πριονιδίων, απορριμμάτων ή θραυσμάτων ξύλου και επίσης στην περίπτωση που έχει τη μορφή υλικού σφηνώσεως φορτίων πλοίων, διαχωριστικών στοιχείων, παλετών ή υλικού συσκευασίας για τη μεταφορά αντικειμένων παντός είδους, εφόσον υπάρχει φυτοϋγειονομικός κίνδυνος και εφόσον:

i) προέρχεται εν όλω ή εν μέρει από μία από τις παρακάτω τάξεις, γένη ή είδη:

- Castanea Mill.,

- Platanus, συμπεριλαμβανομένης της ξυλείας που δεν έχει διατηρήσει τη φυσική στρογγυλή της επιφάνεια,

- Pinus L., συμπεριλαμβανομένης της ξυλείας που δεν έχει διατηρήσει τη φυσική στρογγυλή της επιφάνεια

και

ii) ανταποκρίνεται σε μια από τις ακόλουθες περιγραφές του παραρτήματος I μέρος II του κανονισμού (ΕΟΚ) αριθ. 2658/87:

>ΘΕΣΗ ΠΗΝΑΚΑ>

β) Φυτά και φυτικά προϊόντα, τα οποία είναι ενδεχόμενοι φορείς επιβλαβών οργανισμών που αφορούν ορισμένες προστατευόμενες ζώνες

Με την επιφύλαξη των φυτών, φυτικών προϊόντων και λοιπών αντικειμένων που απαριθμούνται στο παράρτημα I.B σημείο 1.α).

>ΘΕΣΗ ΠΗΝΑΚΑ>

Ξυλεία μόνον εφόσον διατηρεί το σύνολο ή μέρος της φυσικής στρογγυλής της επιφάνειας, με ή χωρίς φλοιό, ή βρίσκεται υπό μορφή πλακιδίων, μικρών τεμαχίων, πριονιδίων, απορριμμάτων ή θραυσμάτων ξύλου και επίσης στην περίπτωση που έχει τη μορφή υλικού σφηνώσεως φορτίων πλοίων, διαχωριστικών στοιχείων, παλετών ή υλικού συσκευασίας για τη μεταφορά αντικειμένων παντός είδους, εφόσον υπάρχει φυτοϋγειονομικός κίνδυνος και εφόσον:

α) προέρχεται εν όλω ή εν μέρει από κωνοφόρα (Coniferales), εκτός του Pinus L., καταγωγής Τσεχίας και

β) ανταποκρίνεται σε μία από τις ακόλουθες περιγραφές του παραρτήματος I μέρος II του κανονισμού (ΕΟΚ) αριθ. 2658/87:

>ΘΕΣΗ ΠΗΝΑΚΑ>

Πρόσθετες προστατευόμενες ζώνες περιλαμβάνονται στο παράρτημα III.B σημείο 1.β) και III.B σημείο 2.β).

γ) Φυτά και φυτικά προϊόντα, τα οποία είναι ενδεχόμενοι φορείς επιβλαβών οργανισμών που αφορούν ορισμένες περιοχές απαλλαγμένες από επιβλαβείς οργανισμούς

>ΘΕΣΗ ΠΗΝΑΚΑ>

δ) Φυτά και φυτικά προϊόντα, τα οποία είναι ενδεχόμενοι φορείς επιβλαβών οργανισμών που αφορούν ένα ή τμήμα ενός από τα μέρη

>ΘΕΣΗ ΠΗΝΑΚΑ>

2. ΛΟΙΠΑ ΑΝΤΙΚΕΙΜΕΝΑ

α) Λοιπά αντικείμενα, τα οποία είναι ενδεχόμενοι φορείς επιβλαβών οργανισμών που αφορούν και τα δύο μέρη

Χώμα και υπόστρωμα ανάπτυξης, που αποτελείται εν όλω ή εν μέρει από χώμα ή στερεές οργανικές ουσίες, όπως μέρη φυτών, χούμο, συμπεριλαμβανομένης της τύρφης ή του φλοιού, εκτός από όσα αποτελούνται αποκλειστικά από τύρφη.

β) Λοιπά αντικείμενα, τα οποία είναι ενδεχόμενοι φορείς επιβλαβών οργανισμών που αφορούν ορισμένες προστατευόμενες ζώνες

Ασχέτως των άλλων στοιχείων του παραρτήματος I.Β σημείο 2.α).

>ΘΕΣΗ ΠΗΝΑΚΑ>

γ) Λοιπά αντικείμενα, τα οποία είναι ενδεχόμενοι φορείς επιβλαβών οργανισμών που αφορούν ορισμένες περιοχές απαλλαγμένες από επιβλαβείς οργανισμούς

>ΘΕΣΗ ΠΗΝΑΚΑ>

δ) Λοιπά αντικείμενα, τα οποία είναι ενδεχόμενοι φορείς επιβλαβών οργανισμών που αφορούν ένα ή τμήμα ενός από τα μέρη

>ΘΕΣΗ ΠΗΝΑΚΑ>

[. . .] Επιστημονική ονομασία χρησιμοποιούμενη στην τσεχική νομοθεσία.

(1) Ίπποι (συμπεριλαμβανομένων των ζεβρών) ή όνοι, ζώα των διασταυρώσεων αυτών των ειδών.

(2) Όρνιθες, ινδόρνιθες, μελεαγρίδες, πάπιες, χήνες.

ΠΑΡΑΡΤΗΜΑ II

ΑΡΜΟΔΙΕΣ ΑΡΧΕΣ

i) Τσεχική Δημοκρατία: οι έλεγχοι για κτηνιατρικά ή φυτοϋγειομικά θέματα πραγματοποιούνται από το Υπουργείο Γεωργίας της Τσεχικής Δημοκρατίας και το Υπουργείο Υγείας μαζί με τις κρατικές κτηνιατρικές υπηρεσίες της Τσεχικής Δημοκρατίας ή/και τις κρατικές φυτοϋγειονομικές υπηρεσίες της Τσεχικής Δημοκρατίας:

- το Υπουργείο Γεωργίας της Τσεχικής Δημοκρατίας είναι αρμόδιο για το γενικό συντονισμό, την παρακολούθηση, τις επιθεωρήσεις/λογιστικούς ελέγχους και την απαιτούμενη νομοθετική δράση, προκειμένου να διασφαλίζεται η ενιαία εφαρμογή των κτηνιατρικών και φυτοϋγειονομικών μέτρων εντός της Τσεχικής Δημοκρατίας,

- το Υπουργείο Υγείας της Τσεχικής Δημοκρατίας είναι αρμόδιο για τη θέσπιση των μέτρων που αφορούν τη δημόσια υγεία,

- όσον αφορά τις εξαγωγές προς την Κοινότητα, οι κρατικές κτηνιατρικές υπηρεσίες και οι κρατικές φυτοϋγειονομικές υπηρεσίες της Τσεχικής Δημοκρατίας είναι αρμόδιες για τον έλεγχο των συνθηκών και των απαιτήσεων παραγωγής, καθώς και για την έκδοση πιστοποιητικών που να επιβεβαιώνουν την τήρηση των συμφωνηθέντων μέτρων για την υγεία των ζώων, τη δημόσια υγεία και την ορθή μεταχείριση των ζώων ή για την έκδοση φυτοϋγειονομικών πιστοποιητικών που να επιβεβαιώνουν την τήρηση των συμφωνηθέντων φυτοϋγειονομικών μέτρων.

ii) Κοινότητα: οι αρμοδιότητες για κτηνιατρικά και φυτοϋγειονομικά θέματα κατανέμονται μεταξύ των αρχών για την κτηνιατρική και φυτοϋγειονομική προστασία στα μεμονωμένα κράτη μέλη και της Επιτροπής των Ευρωπαϊκών Κοινοτήτων. Σύμφωνα με τα ανωτέρω ισχύουν τα ακόλουθα:

- η Επιτροπή είναι αρμόδια για το συνολικό συντονισμό, παρακολούθηση, επιθεωρήσεις/λογιστικούς ελέγχους και την απαιτούμενη νομοθετική δράση, προκειμένου να διασφαλίζεται η ενιαία εφαρμογή των μέτρων για την υγεία των ζώων, τη δημόσια υγεία και την ορθή μεταχείριση των ζώων, καθώς και των φυτοϋγειονομικών μέτρων στο εσωτερικό της Κοινότητας,

- όσον αφορά τις εξαγωγές προς την Τσεχική Δημοκρατία, τα κράτη μέλη είναι αρμόδια για τον έλεγχο των συνθηκών και των απαιτήσεων παραγωγής, καθώς και για την έκδοση πιστοποιητικών που να επιβεβαιώνουν την τήρηση των συμφωνηθέντων μέτρων για την υγεία των ζώων, τη δημόσια υγεία και την ορθή μεταχείριση των ζώων ή για την έκδοση φυτοϋγειονομικών πιστοποιητικών που να επιβεβαιώνουν την τήρηση των συμφωνηθέντων φυτοϋγειονομικών μέτρων.

ΠΑΡΑΡΤΗΜΑ III

ΚΑΤΑΛΟΓΟΣ ΑΣΘΕΝΕΙΩΝ ΚΑΙ ΕΠΙΒΛΑΒΩΝ ΟΡΓΑΝΙΣΜΩΝ

Παράρτημα III.Α

Α. ΑΣΘΕΝΕΙΕΣ ΓΙΑ ΤΙΣ ΟΠΟΙΕΣ ΙΣΧΥΕΙ Η ΔΙΑΙΡΕΣΗ ΣΕ ΠΕΡΙΦΕΡΕΙΕΣ

Αφθώδης πυρετός

Φυσσαλιδώδης στοματίτης

Φυσσαλιδώδης νόσος των χοίρων

Πανώλη των βοοειδών

Πανώλη των μικρών μηρυκαστικών

Λοιμώδης πλευροπνευμονία των βοοειδών

Λοιμώδης οζώδης δερματίτης

Καταρροϊκός πυρετός των προβάτων (Bluetongue)

Επιζωοτική αιμορραγική νόσος

Ευλογιά των προβάτων και των αιγών

Πανώλη των ίππων

Αφρικανική πανώλης των χοίρων

Κλασική πανώλη των χοίρων

Νόσος Teschen (πολιοεγκεφαλίτιδα των χοίρων)

Πανώλη των πτηνών (εξαιρετικά παθογόνος γρίπη των πτηνών)

Ψευδοπανώλη των πτηνών

Όλων των τύπων ιογενής εγκεφαλομυελίτης των ίππων (συμπεριλαμβανομένης και αυτής της Βενεζουέλας)

Πυρετός της κοιλάδας Rift

Φυσσαλιδώδες εξάνθημα

Οι ασθένειες των ιχθύων, των δίθυρων μαλακίων και των μαλακοστράκων, καθώς και των προϊόντων τους, θα εξετασθούν αργότερα.

Παράρτημα III.Β.1

ΕΠΙΒΛΑΒΕΙΣ ΟΡΓΑΝΙΣΜΟΙ ΚΑΡΑΝΤΙΝΑΣ ΑΝΑΓΝΩΡΙΖΟΜΕΝΟΙ ΑΠΟ ΑΜΦΟΤΕΡΑ ΤΑ ΣΥΜΒΑΛΛΟΜΕΝΑ ΜΕΡΗ

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

Παράρτημα III.B.2

ΕΠΙΒΛΑΒΕΙΣ ΟΡΓΑΝΙΣΜΟΙ ΚΑΡΑΝΤΙΝΑΣ ΑΝΑΓΝΩΡΙΖΟΜΕΝΟΙ ΜΟΝΟΝ ΑΠΟ ΤΗΝ ΕΥΡΩΠΑΪΚΗ ΚΟΙΝΟΤΗΤΑ

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

ΠΑΡΑΡΤΗΜΑ III.B.3

ΕΠΙΒΛΑΒΕΙΣ ΟΡΓΑΝΙΣΜΟΙ ΚΑΡΑΝΤΙΝΑΣ ΑΝΑΓΝΩΡΙΖΟΜΕΝΟΙ ΜΟΝΟΝ ΑΠΟ ΤΗΝ ΤΣΕΧΙΚΗ ΔΗΜΟΚΡΑΤΙΑ

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

ΠΑΡΑΡΤΗΜΑ IV

ΚΡΙΤΗΡΙΑ ΠΕΡΙΦΕΡΕΙΟΠΟΙΗΣΗΣ

1. Τα κριτήρια για τον καθορισμό μιας περιφέρειας θα πρέπει να λαμβάνουν υπόψη τους τα κατάλληλα διεθνή πρότυπα και να περιλαμβάνουν:

- τις γεωγραφικές συνθήκες,

- την επιδημιολογική κατάσταση,

- τα εμπορικά πρότυπα,

- τις μετεωρολογικές συνθήκες,

- την κατανομή των φορέων και των ενδιάμεσων ξενιστών,

- τα διοικητικά όρια,

- τον αποτελεσματικό έλεγχο της κίνησης πέραν των ορίων της περιοχής,

- τον αποτελεσματικό έλεγχο (1) και τα μέτρα επιτήρησης εντός της μη απαλλαγμένης περιοχής και της απαλλαγμένης περιοχής κατά περίπτωση,

- το οικοσύστημα, συμπεριλαμβανομένης της γεωπονίας και του περιβάλλοντος.

2. Ως προστατευόμενη ζώνη, όπως ορίζεται στην οδηγία 77/93/ΕΟΚ του Συμβουλίου, άρθρο 2 παράγραφος 1 στοιχείο η) (2), θεωρείται μια ζώνη στην οποία υφίσταται αποτελεσματικός έλεγχος των φυτών, φυτικών προϊόντων και λοιπών αντικειμένων που διακινούνται προς ή εντός της ζώνης, καθώς και μέτρα αποτελεσματικής επιτήρησης, όπως ορίζεται στην οδηγία 92/70/ΕΟΚ της Επιτροπής (3), εντός της ζώνης

- στην οποία ένας ή περισσότεροι επιβλαβείς οργανισμοί, οι οποίοι έχουν αναπτυχθεί σε ένα ή περισσότερα τμήματα της εν λόγω ζώνης, δεν ευδοκιμούν ή δεν αναπτύσσονται, παρά το γεγονός ότι υπάρχουν ευνοϊκές συνθήκες για την ανάπτυξή τους,

- στην οποία υφίσταται ο κίνδυνος ανάπτυξης ορισμένων επιβλαβών οργανισμών, δεδομένου ότι υπάρχουν ευνοϊκές οικολογικές συνθήκες όσον αφορά συγκεκριμένες καλλιέργειες παρά το γεγονός ότι οι εν λόγω επιβλαβείς οργανισμοί δεν ευδοκιμούν ή δεν απαντώνται στην εν λόγω ζώνη.

(1) Όσον αφορά την υγεία των φυτών, με τον όρο έλεγχος νοείται η καταστολή, η συγκράτηση ή η εξάλειψη του πληθυσμού των επιβλαβών οργανισμών.

(2) ΕΕ L 26 της 31.1.1977, σ. 20.

(3) ΕΕ L 250 της 29.8.1992, σ. 37.

ΠΑΡΑΡΤΗΜΑ V

Παράρτημα V.Α

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

Παράρτημα V.Β

ΦΥΤΟΫΓΕΙΟΝΟΜΙΚΑ ΜΕΤΡΑ ΠΟΥ ΑΝΑΓΝΩΡΙΖΟΝΤΑΙ ΩΣ ΙΣΟΔΥΝΑΜΑ

1. Γενικά μέτρα

α) Για τους σκοπούς των συναλλαγών μεταξύ των μερών σε φυτά, φυτικά προϊόντα και λοιπά αντικείμενα, τα μέρη βεβαιώνουν ότι οι εν λόγω συναλλαγές θεωρούνται απαλλαγμένες από τους επιβλαβείς οργανισμούς που περιλαμβάνονται στο παράρτημα III.Β του παρόντος πρωτοκόλλου.

β) Τα μέρη λαμβάνουν υπόψη τις απαλλαγμένες από επιβλαβείς οργανισμούς περιοχές και τις προστατευόμενες ζώνες, για τους σκοπούς των συναλλαγών μεταξύ των μερών σε φυτά, φυτικά προϊόντα και λοιπά αντικείμενα.

2. Συμπληρωματικά μέτρα

Όσον αφορά τα ακόλουθα συμπληρωματικά μέτρα, τα οποία αναφέρονται αναλυτικά παρακάτω, και τα δύο μέρη τα αναγνωρίζουν ως ισοδύναμα:

>ΘΕΣΗ ΠΗΝΑΚΑ>

3. Οι όροι των συναλλαγών για τα συγκεκριμένα εκείνα φυτά, φυτικά προϊόντα και λοιπά αντικείμενα, για τα οποία, τόσο τα γενικά μέτρα (σημείο 1) όσο και όλα τα συμπληρωματικά μέτρα που εφαρμόζονται (σημείο 2), αναγνωρίζονται πλήρως ως ισοδύναμα, καθορίζονται στο παράρτημα VII.Β.

ΠΑΡΑΡΤΗΜΑ VI

Παράρτημα VI.A.1

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

Παράρτημα VI.A.2

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

Παράρτημα VI.B.1

ΦΥΤΟΫΓΕΙΟΝΟΜΙΚΑ ΜΕΤΡΑ ΔΥΝΑΜΕΝΑ ΝΑ ΑΝΑΓΝΩΡΙΣΘΟΥΝ ΩΣ ΙΣΟΔΥΝΑΜΑ

Α. Διαπραγματεύσεις σχετικά με την αναγκαιότητα φυτοϋγειονομικών πιστοποιητικών για τα φυτά, φυτικά προϊόντα και λοιπά αντικείμενα που απαριθμούνται στο παράρτημα I.B. σημείο 1.δ) και I.B. σημείο 2), με στόχο την κατάργηση, ανάλογα με την περίπτωση, της απαίτησης αυτής εντός ενός έτους.

Β. Διαπραγματεύσεις σχετικά με την αναγνώριση των επιβλαβών οργανισμών, οι οποίοι σήμερα αναγνωρίζονται μόνον από το ένα μέρος και απαριθμούνται στο παράρτημα III.B.2 και III.B.3, με στόχο είτε τη διαγραφή τους από το εν λόγω παράρτημα είτε την ένταξή τους στο παράρτημα III.B.1, ανάλογα με την περίπτωση, εντός ενός έτους.

Γ. Διαπραγματεύσεις σχετικά με τα συμπληρωματικά μέτρα που περιλαμβάνονται στον παρακάτω πίνακα, με στόχο τον καθορισμό της ισοδυναμίας των εν λόγω συμπληρωματικών μέτρων, μετά κατάλληλες τροποποιήσεις, εντός ενός έτους.

>ΘΕΣΗ ΠΗΝΑΚΑ>

Παράρτημα VI.B.2

>ΘΕΣΗ ΠΗΝΑΚΑ>

ΠΑΡΑΡΤΗΜΑ VII

ΔΙΑΔΙΚΑΣΙΕΣ ΕΙΣΑΓΩΓΗΣ ΚΑΙ ΔΙΑΜΕΤΑΚΟΜΙΣΗΣ

Α. ΥΓΕΙΟΝΟΜΙΚΟ ΜΕΡΟΣ

Τα μέρη αναγνωρίζουν τη διάκριση μεταξύ ελέγχου εγγράφων, ελέγχου ταυτότητας και φυσικών ελέγχων που διενεργούνται κατά την εισαγωγή ζώντων ζώων και ζωικών προϊόντων.

I. ΕΛΕΓΧΟΙ ΚΑΤΑ ΤΗΝ ΕΙΣΑΓΩΓΗ

i) Ζώντα ζώα

1. Έλεγχοι εγγράφων

Οι έλεγχοι εγγράφων θα διενεργούνται στο 100 % των αποστολών. Αυτό σημαίνει ότι τα κτηνιατρικά πιστοποιητικά ή έγγραφα που απαιτούνται από τη νομοθεσία θα πρέπει να ελέγχονται ώστε να επιβεβαιώνεται ότι, ως προς τον τύπο και ως προς το περιεχόμενο, πληρούν τις νομικές απαιτήσεις.

2. Έλεγχοι ταυτότητας

Οι έλεγχοι ταυτότητας θα διενεργούνται σε όλες τις αποστολές για να επιβεβαιώνεται ότι το φορτίο πράγματι αντιστοιχεί στα έγγραφα που αναφέρονται στην παράγραφο 1.

3. Φυσικοί έλεγχοι

Ο στόχος του φυσικού ελέγχου είναι να εξασφαλίσει ότι τα ζώα πληρούν τις εγγυήσεις που αναφέρονται στα έγγραφα της παραγράφου 1 και είναι κλινικώς υγιή. Η εγγύηση καταγωγής που πιστοποιείται από την τρίτη χώρα πρέπει να ελέγχεται αναλόγως, όπως και οι συνθήκες μεταφοράς και ορθής μεταχείρισης των ζώων. Κατ' αρχήν κάθε ζώο της αποστολής πρέπει να υποβάλλεται σε φυσικό έλεγχο. Ο φυσικός έλεγχος μπορεί να περιλαμβάνει διαδικασίες δειγματοληψίας και διεξαγωγής δοκιμασιών.

Καταρχήν οι φυσικοί έλεγχοι πρέπει να περιλαμβάνουν, κυρίως, κλινική εξέταση των ζώων.

Κατά παρέκκλιση, για την κλινική εξέταση ισχύουν τα ακόλουθα:

α) ζώα προς πάχυνση, 10 % των ζώων της αποστολής με ελάχιστο όριο δέκα ζώα 7

β) ζώα προς άμεση σφαγή: μακροσκοπικός έλεγχος 7

γ) πουλερικά, πτηνά, ζώα υδατοκαλλιέργειας, συμπεριλαμβανομένων των ιχθύων, τρωκτικά συμπεριλαμβανομένων των λαγοφόρων, μέλισσες και άλλα έντομα, ερπετά, άλλα ασπόνδυλα, επικίνδυνα ζώα ζωολογικού κήπου: έλεγχοι της γενικής κατάστασης της υγείας και της συμπεριφοράς ή αντιπροσωπευτικού αριθμού ζώων 7

δ) ζώα απαλλαγμένα από παθογόνους οργανισμούς: ο φυσικός έλεγχος διενεργείται μόνο σε περίπτωση ύπαρξης κινδύνου παρατυπίας.

4. Διαμετακομίσεις

Έλεγχοι παρόμοιοι με τους προαναφερόμενους εφαρμόζονται για τη διαμετακόμιση ζώντων ζώων.

ii) Προϊόντα ζωϊκής προέλευσης

1. Έλεγχοι εγγράφων

Οι έλεγχοι εγγράφων θα διενεργούνται στο 100 % των αποστολών. Αυτό σημαίνει ότι τα κτηνιατρικά πιστοποιητικά ή έγγραφα που απαιτούνται από τη νομοθεσία θα πρέπει να ελέγχονται ώστε να επιβεβαιώνεται ότι, ως προς τον τύπο και ως προς το περιεχόμενο, πληρούν τις νομικές απαιτήσεις.

2. Έλεγχοι ταυτότητας

Οι έλεγχοι ταυτότητας θα διενεργούνται σε όλες τις αποστολές για να επιβεβαιώνεται ότι το φορτίο πράγματι αντιστοιχεί στα έγγραφα που αναφέρονται στην παράγραφο 1.

3. Φυσικοί έλεγχοι

Οι φυσικοί έλεγχοι ταυτότητας θα διενεργούνται στις αποστολές για να επιβεβαιώνεται ότι τα προϊόντα εξακολουθούν να είναι κατάλληλα για το σκοπό για τον οποίο προορίζονται και όπως αναφέρεται στα έγγραφα της παραγράφου 1. Η εγγύηση καταγωγής που πιστοποιείται από την τρίτη χώρα πρέπει να ελέγχεται αναλόγως ενώ θα πρέπει να εξασφαλίζεται ότι η μετέπειτα μεταφορά των προϊόντων δεν αλλοίωσε τις αρχικές συνθήκες. Βάσει των επιθεωρήσεων και ελέγχων που διενήργησε η χώρα εξαγωγής και της κτηθείσας πείρας, θα εφαρμόζονται οι ακόλουθοι παράγοντες στα ποσοστά συχνότητας των ελέγχων που ορίζονται στο παράρτημα I της απόφασης 94/360/ΕΚ της Επιτροπής. Εννοείται ότι τα ποσοστά που θα προκύψουν θα πρέπει να θεωρούνται μέγιστα ποσοστά. Ο φυσικός αυτός έλεγχος μπορεί να περιλαμβάνει διαδικασίες δειγματοληψίας και δοκιμής.

Στο παράρτημα VII μέρος Α σημείο 2 απαριθμούνται, όπου είναι αναγκαίο, οι ομάδες των προϊόντων και οι συχνότητες των ελέγχων που πρέπει να εφαρμόζονται από τα συμβαλλόμενα μέρη για προϊόντα για τα οποία έχουν συμφωνηθεί ισότιμες συνθήκες εμπορίου και οι «εγκεκριμένες» επιχειρήσεις (υγεία των ζώων και δημόσια υγεία).

Παρά τους συμφωνηθέντες ελέγχους και τις μειωμένες συχνότητες που ορίζονται στο παρόν πρωτόκολλο σε περίπτωση που υπάρχουν υποψίες πρέπει να διενεργούνται πρόσθετοι έλεγχοι.

4. Διαμετακομίσεις

Οι έλεγχοι διενεργούνται όπως ορίζεται στην ανωτέρω παράγραφο 1. Σε περιπτώσεις υποψιών δύνανται να διενεργούνται έλεγχοι ταυτότητας και φυσικοί έλεγχοι.

II. ΜΕΙΩΜΕΝΕΣ ΣΥΧΝΟΤΗΤΕΣ ΕΛΕΓΧΩΝ (1α)

>ΘΕΣΗ ΠΗΝΑΚΑ>

Τα ποσοστό φυσικών ελέγχων, για τα μη εναρμονισμένα ζωικά προϊόντα (δηλαδή τα περιλαμβανόμενα στο παράρτημα V) ή για τα μη σημειούμενα με αστερίσκο, είναι αυτά που αναφέρονται στο παράρτημα I της απόφασης 94/360/ΕΚ της Επιτροπής, όμως τα ανωτέρω αναφερόμενα ποσοστά θα εφαρμοσθούν κατόπιν της εναρμόνισης.

Τα ποσοστά φυσικών ελέγχων για άλλα ζωικά προϊόντα είναι τα οριζόμενα στο παράρτημα I της απόφασης 94/360/ΕΚ.

Το ποσοστό δειγματοληψίας για όλα τα ζωικά προϊόντα πρέπει να είναι το 1 % των αποστολών (εκτός αν αναφέρεται διαφορετικό ποσοστό).

Για τους σκοπούς του παρόντος πρωτοκόλλου, ως «αποστολή» νοείται ποσότητα προϊόντων του ιδίου τύπου, που καλύπτεται από το αυτό υγειονομικό πιστοποιητικό ή έγγραφο, μεταφερόμενο με το ίδιο μεταφορικό μέσο, αποστελλόμενο από τον αυτόν αποστολέα, και καταγόμενο από την ίδια χώρα εξαγωγής ή μέρος της ίδιας χώρας.

III. ΤΕΛΗ ΕΠΙΘΕΩΡΗΣΗΣ

Για την Τσεχική Δημοκρατία:

Δεδομένου ότι εκκρεμεί η εκ μέρους της Τσεχικής Δημοκρατίας αναθεώρηση του συστήματός της για την επιβολή κτηνιατρικών τελών για τις εισαγωγές από την Κοινότητα και για τις υγειονομικές επιθεωρήσεις που πραγματοποιούνται στις εγκεκριμένες για εξαγωγές προς την Κοινότητα εγκαταστάσεις, η οποία θα πρέπει να έχει ολοκληρωθεί μέχρι την 1η Ιανουαρίου 1998 ώστε να υλοποιηθούν οι αρχές της οδηγίας 85/73/ΕΟΚ του Συμβουλίου όπως τροποποιήθηκε, ως προσωρινό μέτρο ισχύουν τα ακόλουθα επί σταθερής βάσης, ανά αποστολή, τέλη εισαγωγής:

Αποστολές ζώντων ζώων:

Ένα ζώο: 100 τσεχικές κορόνες (CZK)

Περισσότερα του ενός ζώα: 200 τσεχικές κορόνες (CZK)

Αποστολές ζωικών προϊόντων:

Ανά αποστολή: 200 τσεχικές κορόνες (CZK)

Από 1ης Ιανουαρίου 1998 ισχύουν τα ίδια τέλη με αυτά που ισχύουν στην Κοινότητα, περιλαμβανομένων και των τελών επιθεώρησης ιχθύων.

Το μέρος αυτό των τελών που υπερβαίνει τις πραγματικές δαπάνες διατίθεται σε ειδικό κτηνιατρικό ταμείο σκοπός του οποίου είναι η ενίσχυση των κτηνιατρικών υπηρεσιών ώστε να είναι σε θέση να αντιδράσουν αποτελεσματικότερα σε περίπτωση εμφάνισης εξωτικών ασθενειών.

Για την Κοινότητα τα ισχύοντα τέλη είναι τα ακόλουθα:

α) επιθεώρηση αποστολής ζωικών προϊόντων: 3 Ecu ανά τόνο 7

β) ζώντα ζώα: 5 Ecu ανά τόνο

με ελάχιστο τέλος τα 30 Ecu και ανώτατο τέλος τα 350 Ecu ανά αποστολή, πλην των περιπτώσεων όπου τα πραγματικά τέλη υπερβαίνουν το ανώτατο αυτό όριο 7

γ) ιχθείς: 50 % του τέλους που προβλέπει η κοινοτική νομοθεσία.

Β. ΦΥΤΟΫΓΕΙΟΝΟΜΙΚΟ ΜΕΡΟΣ

Διαδικασίες εισαγωγής

Γενικές διαδικασίες

Τα μέρη δεν απαιτούν καμία συμπληρωματική δήλωση σχετικά με τα φυτοϋγειονομικά πιστοποιητικά.

Ειδικές διαδικασίες

Λαμβάνονται υπόψη μόνον εκείνα τα φυτά, φυτικά προϊόντα και λοιπά αντικείμενα, για τα οποία όλα τα ειδικά μέτρα που εφαρμόζονται αναγνωρίζονται ως ισοδύναμα. Σύμφωνα με το παράρτημα V.Β, πρόκειται για τα φυτά, φυτικά προϊόντα και λοιπά αντικείμενα, τα οποία αναφέρονται παρακάτω.

>ΘΕΣΗ ΠΗΝΑΚΑ>

Τα μέρη συμφώνησαν ότι για τα προϊόντα αυτά:

1. Έλεγχοι εγγράφων

Οι έλεγχοι εγγράφων θα διενεργούνται σε ποσοστό 100 %.

2. Έλεγχοι ταυτότητας

Οι έλεγχοι ταυτότητας θα διενεργούνται σε ποσοστό 100 %.

3. Φυσικοί έλεγχοι

Η συχνότητα των φυσικών ελέγχων δεν θα υπερβαίνει το 50 % και θα μειωθεί περαιτέρω, ανάλογα με την εμπειρία και κατόπιν σύστασης της αρμόδιας επιτροπής, με τελικό στόχο την κατάργηση των ελέγχων αυτών, στις περιπτώσεις που αυτό είναι δυνατό.

(1α) Επί των εναρμονισμένων προϊόντων του παραρτήματος V.

ΠΑΡΑΡΤΗΜΑ VIII

ΟΡΘΗ ΜΕΤΑΧΕΙΡΙΣΗ ΤΩΝ ΖΩΩΝ ΚΑΙ ΑΛΛΑ ΘΕΜΑΤΑ

ΠΕΔΙΟ ΕΦΑΡΜΟΓΗΣ:

1. Οδηγία 91/628/ΕΟΚ του Συμβουλίου της 19ης Νοεμβρίου 1991 (όπως τροποποιήθηκε τελευταία) για την προστασία των ζώων κατά τη μεταφορά και για την τροποποίηση των οδηγιών 90/425/ΕΟΚ και 91/496/ΕΟΚ.

2. Οδηγία 93/119/ΕΟΚ του Συμβουλίου για την προστασία των ζώων κατά τη σφαγή ή/και τη θανάτωσή τους.

(Τα λεπτομερή στοιχεία θα προστεθούν κατά τις περαιτέρω διαπραγματεύσεις 7 τα μέρη δύνανται να συμφωνήσουν να επεκταθούν και σε άλλα θέματα σχετικά με την ορθή μεταχείριση ή και γενικότερα).